Kekasih Hati Mr Bodyguard

Kekasih Hati Mr Bodyguard ialah sebuah siri drama televisyen Malaysia tahun 2021 yang diarahkan oleh Emi Suffian Sabhe dan Nizam Zakaria. Siri drama ini dibintangi oleh Redza Rosli, dan Sharifah Rose. Siri ini memulakan tayangannya menerusi Slot Lestary di TV3 pada 15 Mei 2021 menggantikan Kisah Cinta Rumi. Siri ini juga turut ditayangkan menerusi laman penstriman Disney+ Hotstar.

Pada 10 September 2021, siri ini ditayangkan semula dari episod pertama menggantikan Anak Sena.

Sinopsis 
Hana Aralyn menjejaki Hadif Akashah, seorang bekas pengawal peribadi untuk merungkai misi yang diberikan ayahnya, iaitu Dato' Yusof kepadanya. Aralyn berjumpa dengan Hadif yang menjadi penternak kambing di kampungnya. Aralyn cuba untuk mengorek rahsia yang disimpan oleh Hadif. Dia sanggup mengekori Hadif ke mana-mana saja dan turut menolongnya dalam kerja-kerja ladang. Mereka berdua sering bertelagah namun lama-kelamaan, perasaan cinta mula hadir dalam hati masing-masing.

Pelakon 
 Redza Rosli sebagai Hadif Akasha
 Sharifah Rose sebagai Hana Aralyn
 Ungku Hariz sebagai Naim
 Fadlan Hazim sebagai Farel Rizhan
 Lana Nordin sebagai Puan Vanida
 Lisdawati sebagai Puan Latifah
 Zuhairi Ibrahim sebagai Dato' Yusof
 Zarina Zainuddin sebagai Datin Izzah
 Haziq Macquistan sebagai Erwan
 Ezzanie Jasny sebagai Lola
 Shasha Abedul sebagai Najwa
 Sara Jasmin sebagai Siti Fatihah
 Manan Sulaiman sebagai Tok Kadi Halim
 Aishah Atan sebagai Puan Dahlia
 Putera Karl sebagai Umar
 Munir Zainal sebagai Idlan
 Ikhwan Khairudin sebagai Nizam
Syafnida Shuhaimi sebagai Lara

Penerbitan 
Drama bersiri ini yang sedang disiarkan di Slot Lestary dalam TV3 terpaksa dihentikan tayangannya secara sementara waktu pada bulan Jun 2021 berikutan baki penggambaran yang tidak sempat disiapkan sepenuhnya berikutan pelaksanaan sekatan pergerakan penuh yang berkuatkuasa sejak 1 Jun. Sebagai ganti, slot itu diisi dengan drama ulangan, Kebaya Kasut Kanvas yang dilakonan oleh Nabila Razali, Fahrin Ahmad dan Rozita Che Wan.

Pada Sepetmber 2021, penerbit drama Kekasih Hati Mr Bodyguard, Suriyati Sidek berkongsi berita gembira apabila drama ini bakal ditambah episod istimewa. Suriyati berkata, drama arahan Emi Suffian itu akan ditambah lagi 13 episod sekali gus menjadikan episod keseluruhan yang bakal ditayangkan di Slot Lestary TV3 itu sebanyak 33 episod.

Runut bunyi 
 "Nafas Cinta" – Khai Bahar dan Aina Abdul
 "Setia" – She Pandora dengan Afiq
 "Cintai Aku" – Adi 6ixthsense
 "Diantara" - Assya Yen

Anugerah dan pencalonan

Rujukan

Pautan luar 
 Kekasih Hati Mr Bodyguard di Disney+ Hotstar

Drama adaptasi novel di Malaysia
Drama Melayu 2021